|  |  |  |  |  |  |  |
| --- | --- | --- | --- | --- | --- | --- |
| Številka: 355-181/2016-2550-86 | | | | | | |
| Ljubljana, dne 2. 3. 2021 | | | | | | |
| EVA: | | | | | | |
| GENERALNI SEKRETARIAT VLADE REPUBLIKE SLOVENIJE  [gp.gs@gov.si](mailto:gp.gs@gov.si) | | | | | | |
| ZADEVA: Poročilo o udeležbi delegacije Republike Slovenije na 29. zasedanju Stalne slovensko-avstrijske komisije za Muro – predlog za obravnavo | | | | | | | | | | |
| **1. Predlog sklepov vlade:** | | | | | | | | | | |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 - uradno prečiščeno besedilo,109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) je Vlada Republike Slovenije na \_\_\_\_\_\_\_seji sprejela naslednji  SKLEP   1. Vlada Republike Slovenije sprejme poročilo o udeležbi delegacije Republike Slovenije na 29. zasedanju Stalne slovensko-avstrijske komisije za Muro, ki je bilo izvedeno v virtualni obliki 6. in 7. oktobra 2020 v Ljubljani.   MAG. JANJA GAVRAS HOČEVAR  V.D. GENERALNEGA SEKRETARJA  Sklep Vlade RS prejme:   * + Ministrstvo za okolje in prostor,   + Ministrstvo za infrastrukturo,   + Ministrstvo za zunanje zadeve,   + Agencija RS za okolje,   + Direkcija RS za vode. | | | | | | | | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | | | | | | | | |
| (Navedite razloge, razen za predlog zakona o ratifikaciji mednarodne pogodbe, ki se obravnava po nujnem postopku – 169. člen Poslovnika državnega zbora.) | | | | | | | | | | |
| **3.a Osebe, odgovorne za strokovno pripravo in usklajenost gradiva:** | | | | | | | | | | |
| Mag. Andrej Vizjak, minister, Ministrstvo za okolje in prostor,  Bojan Dejak, generalni direktor Direktorata za vode in investicije, Ministrstvo za okolje in prostor,  Dr. Mitja Bricelj, Direktorat za vode in investicije, Ministrstvo za okolje in prostor | | | | | | | | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | | | | | | | | |
| / | | | | | | | | | | |
| **4. Predstavniki vlade, ki bodo sodelovali pri delu državnega zbora:** | | | | | | | | | | |
| / | | | | | | | | | | |
| **5. Kratek povzetek gradiva: /** | | | | | | | | | | |
| Gradivo predstavlja poročilo o udeležbi delegacije Republike Slovenije na 29. zasedanju Stalne slovensko-avstrijske komisije za Muro. Vsebina zasedanja je bila namenjena pregledu izvajanja sklepov 28. zasedanja komisije, tekočem bilateralnem sodelovanju strokovnjakov komisije za Muro, strateškim nalogam na področju izvajanja EU vodne direktive in EU poplavne direktive ter energetskim interesom. | | | | | | | | | | |
| **6. Presoja posledic za:** | | | | | | | | | | |
| a) | javnofinančna sredstva nad 40.000 EUR v tekočem in naslednjih treh letih | | | | | | | NE | | |
| b) | usklajenost slovenskega pravnega reda s pravnim redom Evropske unije | | | | | | | NE | | |
| c) | administrativne posledice | | | | | | | NE | | |
| č) | gospodarstvo, zlasti mala in srednja podjetja ter konkurenčnost podjetij | | | | | | | NE | | |
| d) | okolje, vključno s prostorskimi in varstvenimi vidiki | | | | | | | NE | | |
| e) | socialno področje | | | | | | | NE | | |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | | | | | | NE | | |
| **7.a Predstavitev ocene finančnih posledic nad 40.000 EUR:**  (Samo če izberete DA pod točko 6.a.) | | | | | | | | | | |
| **I. Ocena finančnih posledic, ki niso načrtovane v sprejetem proračunu** | | | | | | | | | | |
|  | | | Tekoče leto (t) | | t + 1 | t + 2 | | | t + 3 |
| Predvideno povečanje (+) ali zmanjšanje (**–**) prihodkov državnega proračuna | | |  | |  |  | | |  |
| Predvideno povečanje (+) ali zmanjšanje (**–**) prihodkov občinskih proračunov | | |  | |  |  | | |  |
| Predvideno povečanje (+) ali zmanjšanje (**–**) odhodkov državnega proračuna | | |  | |  |  | | |  |
| Predvideno povečanje (+) ali zmanjšanje (**–**) odhodkov občinskih proračunov | | |  | |  |  | | |  |
| Predvideno povečanje (+) ali zmanjšanje (**–**) obveznosti za druga javnofinančna sredstva | | |  | |  |  | | |  |
| **II. Finančne posledice za državni proračun** | | | | | | | | | |
| **II.a Pravice porabe za izvedbo predlaganih rešitev so zagotovljene:** | | | | | | | | | |
| Ime proračunskega uporabnika | | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | Znesek za t + 1 |
|  | |  | |  | |  | | |  |
|  | |  | |  | |  | | |  |
| **SKUPAJ** | | | | | |  | | |  |

|  |  |  |  |  |  |  |
| --- | --- | --- | --- | --- | --- | --- |
| **II.b Manjkajoče pravice porabe bodo zagotovljene s prerazporeditvijo:** | | | | | | |
| Ime proračunskega uporabnika | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | | | Znesek za t + 1 |
|  |  |  |  | | |  |
|  |  |  |  | | |  |
| **SKUPAJ** | | |  | | |  |
| **II.c Načrtovana nadomestitev zmanjšanih prihodkov in povečanih odhodkov proračuna:** | | | | | | |
| Novi prihodki | | Znesek za tekoče leto (t) | | Znesek za t + 1 | | |
|  | |  | |  | | |
|  | |  | |  | | |
|  | |  | |  | | |
| **SKUPAJ** | |  | |  | | |
| **OBRAZLOŽITEV:**   1. **Ocena finančnih posledic, ki niso načrtovane v sprejetem proračunu**   V zvezi s predlaganim vladnim gradivom se navedejo predvidene spremembe (povečanje, zmanjšanje):   * prihodkov državnega proračuna in občinskih proračunov, * odhodkov državnega proračuna, ki niso načrtovani na ukrepih oziroma projektih sprejetih proračunov, * obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.  1. **Finančne posledice za državni proračun**   Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:  **II.a Pravice porabe za izvedbo predlaganih rešitev so zagotovljene:**  Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:   * proračunski uporabnik, ki bo financiral novi projekt oziroma ukrep, * projekt oziroma ukrep, s katerim se bodo dosegli cilji vladnega gradiva, in * proračunske postavke.   Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.  **II.b Manjkajoče pravice porabe bodo zagotovljene s prerazporeditvijo:**  Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.  **II.c Načrtovana nadomestitev zmanjšanih prihodkov in povečanih odhodkov proračuna:**  Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. | | | | | | |
| **7.b Predstavitev ocene finančnih posledic pod 40.000 EUR:**  **/** | | | | | | |
| **8. Predstavitev sodelovanja z združenji občin: /** | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | NE | |
| Gradivo (predpis) je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije ZMOS: NE   Predlogi in pripombe združenj so bili upoštevani:   * v celoti, * večinoma, * delno, * niso bili upoštevani.   Bistveni predlogi in pripombe, ki niso bili upoštevani. | | | | | | |
| **9. Predstavitev sodelovanja javnosti:** | | | | | | |
| Gradivo je bilo predhodno objavljeno na spletni strani predlagatelja: | | | | | NE | |
| Predlog gradiva ni takšne narave, da bi bila potrebna predhodna objava. | | | | | | |
|  | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | DA | |
| **11. Gradivo je uvrščeno v delovni program vlade:** | | | | | NE | |
| MAG. ANDREJ VIZJAK  MINISTER | | | | | | |

PRILOGA:

* + Jedro gradiva: Poročilo o udeležbi delegacije Republike Slovenije na 29. zasedanju Stalne slovensko-avstrijske komisije za Muro
  + Priloga: Uradni zapisnik 29. zasedanja, virtualna izvedba, 6.–7. oktober 2020, Ljubljana

**JEDRO** **GRADIVA:**

POROČILO

O UDELEŽBI DELEGACIJE REPUBLIKE SLOVENIJE NA

29. ZASEDANJU STALNE SLOVENSKO-AVSTRIJSKE KOMISIJE ZA MURO

Podlago za urejanje vodnogospodarskih vprašanj med Republiko Slovenijo in Republiko Avstrijo predstavlja Sporazum med Vlado Federativne Republike Jugoslavije in Zvezno vlado Republike Avstrije o vodnogospodarskih vprašanjih, ki se tičejo Mure, z dne 25. maja 1954. Nadaljnjo veljavnost tega sporazuma določa Zakon o ratifikaciji sporazuma med Republiko Slovenijo in Republiko Avstrijo o nadaljnji veljavnosti določenih jugoslovansko-avstrijskih pogodb v odnosih med Republiko Slovenijo in Republiko Avstrijo (Uradni list RS, Mednarodne pogodbe, št. 4/93).

Na 29. zasedanju Stalne slovensko-avstrijske komisije za Muro (v nadaljevanju: Komisija), ki je bilo 6. in 7. oktobra 2020 v Ljubljani, je bil obravnavan pregled sklepov 28. zasedanja, redno bilateralno sodelovanje strokovnjakov Komisije, izvajanje in usklajevanje vsebin, ki izhajajo iz EU vodne in poplavne direktive.

Komisija se je strinjala, da v okviru bilateralnega sodelovanja redno delo in usklajevanje strokovnjakov poteka sproti in tekoče. V skladu s sprejetimi vladnimi izhodišči je sprejela sklepe, ki strokovnjakom obeh strani nalagajo, da:

* + nadaljujejo preiskave glede ocene stanja vodotokov v skladu z dogovorjenim programom;
  + nadaljujejo s tekočimi deli pri usklajevanju hidrografskih podatkov, vključno s suspendiranimi snovmi, ter uskladijo letne visokovodne konice pretokov Mure na celotnem mejnem odseku Mure;
  + nadaljujejo z izboljšavami na prognostičnem modelu Mure, v skladu s predlogom opravijo delo na projektu CROSSRISK in na skupnih sestankih nadaljujejo z izmenjavo izkušenj;
  + nadaljujejo z monitoringom poglabljanja mejne Mure in z razvojem razširjenih odsekov ter izvedejo javni razpis za meritve 2022 in 2025;
  + izvedejo naslednje kontrolne meritve v zimskih mesecih (obdobje nizke vode) 2021/2022;
  + na mejnem odseku Mure opravijo dogovorjena vzdrževalna dela za leto 2021;
  + uskladijo izvedbo ukrepov za sanacijo protipoplavnih nasipov in obrežnih zidov v Gornji Radgoni/Bad Radkersburgu;
  + nadaljujejo z usklajevanjem za odobritev projekta 'Kolesarski most čez Muro v Šentilju-Murfeld';
  + opravijo dogovorjena vzdrževalna dela za leto 2021 na Kučnici in si prizadevajo za realizacijo izvedbenega projekta upravljanja voda na Kučnici.

Komisija je v nadaljevanju podprla sodelovanje strokovnjakov obeh strani v organih Mednarodne komisije za varstvo reke Donave (ICPDR), še posebno pri izvajanju vodne in poplavne direktive EU ter Strategije EU za Podonavje ter poudarila, da bo v okviru ICPDR posebna pozornost namenjena pripravi naslednjega načrta upravljanja voda in predlogom za zaščito jesetra.

Glede izvajanja vodne direktive EU in poplavne direktive EU se je komisija seznanila s poročili obeh strani o napredku ter izvajanju ukrepov in aktivnosti. Komisija je ugotovila, da bi bilo primerno uskladiti lokacije in kilometrino obmejnih voda, zato naroča izbranim strokovnjakom z obeh strani, da sodelujejo.

Glede energetske izrabe skupnega čezmejnega odseka na območju obstoječega objekta Ceršak, ki ga je treba sanirati, in možnega sodelovanja, je avstrijska stran poročala, da je stanje nespremenjeno. Izključna energetska izraba tega mejnega odseka s strani Slovenije še vedno ni v interesu avstrijskih družb za oskrbo z energijo (Energie Steiermark in Verbund), sta pa družbi na voljo za nadaljnje pogovore o sodelovanju.

Slovenska stran je poročala, da je Vlada RS 28. februarja 2020 sprejela Nacionalni energetsko-podnebni načrt (NEPN) za obdobje 2020–2030. Republika Slovenija ta čas v nobenem veljavnem strateškem dokumentu nima izraženega interesa za energetsko izkoriščanje reke Mure, vendar bo vsebina sicer ponovno obravnavana v Energetskem konceptu Slovenije. Ta bo izdelan najkasneje v roku dveh letin bo predvideval razvoj energetike do 2050.

Komisija je obravnavala in z vidika bilateralnega sodelovanja opredelila tematska težišča v obdobju 2021–2027 za projekte evropskega teritorialnega sodelovanja (INTERREG Slovenija-Avstrija).

Komisija je obravnavala tudi temo makroregionalnih strategij EU in vzpodbuja nadaljnje bilateralno sodelovanje. Slovenska stran je poročala, da je 1. junija 2020 prevzela predsedovanje Jadransko-jonski strategiji EU (EUSAIR). Slovenija bo rezultate predsedovanja EUSAIR predstavila maja 2021 na EUSAIR forumu v Portorožu, kamor je povabila tudi avstrijsko stran. Obe strani bosta skupaj predstavili dosežke Komisije za Muro in pomen Foruma za Muro v mednarodnem povodju.

Obe strani ugotavljata, da je 8. septembra 2020 v Radgoni (Bad Radkersburg) potekal prvi Forum za Muro. Predlogi in komentarji udeležencev so bili zapisani in podrobno obravnavani na zasedanju podkomisije. Zainteresirane strani bodo o teh rezultatih obveščene in vabljene k nadaljnjemu sodelovanju. Naslednji Forum za Muro bo v Sloveniji 14. septembra 2021 v Murski Soboti.

Na dnevnem redu komisije je bila tudi raba podzemne vode v mejnem območju. Komisija ugotavlja, da je bil projekt SI-MUR-AT zaključen in naroča strokovnjakom obeh strani, da še naprej sodelujejo pri spremljanju stanja kakovosti podzemne vode. Morebitne nadaljnje raziskave bodo po potrebi obravnavane v okviru aktivnosti podkomisije.

Naslednje zasedanje Komisije bo 5. in 6. oktobra 2021 v Avstriji.

**PRILOGA:**

**STALNA SLOVENSKO-AVSTRIJSKA**

**KOMISIJA ZA MURO**

**U R A D N I Z A P I S N I K**

**29. ZASEDANJA**

6.–7. oktober 2020

Izvedeno v obliki videokonference zaradi trenutnih razmer v zvezi s COVID-19

Udeleženci:

Slovenska delegacija:

Predsednik: dr. Mitja **BRICELJ**

sekretar, Ministrstvo za okolje in prostor

Članice in člani: mag. Luka **ŠTRAVS**

namestnik generalnega direktorja Direktorata za vode in investicije, Ministrstvo za okolje in prostor

Robert **GRNJAK,** univ. dipl. inž.

podsekretar, Ministrstvo za okolje in prostor

Anton **KUSTEC**, univ. dipl. inž. gradb.

vodja Sektorja območja Mure, Direkcija Republike Slovenije za vode

Strokovnjakinje in strokovnjaki:

dr. Aleš **BIZJAK**

sekretar, Ministrstvo za okolje in prostor

Mateja **RIBNIKAR**

višja svetovalka, Ministrstvo za okolje in prostor

dr. Nataša **DOLINAR,** univ. dipl. biol.

vodja Sektorja za ekološko stanje voda, Agencija Republike Slovenije za okolje

Cvetko **KOSEC,** univ. dipl. inž. el.

sekretar, Ministrstvo za infrastrukturo

Martina **JERMAN**, univ. dipl. prev.

pooblaščena ministrica, Ministrstvo za zunanje zadeve

Zapisničarka: Barbara **POTOČNIK,** univ. dipl. pol.

višja svetovalka, Ministrstvo za okolje in prostor

Tolmačinja: Andreja **PIGNAR TOMANIČ**, univ. dipl. prev.

Avstrijska delegacija:

Predsednik: dr. Konrad **STANIA,** dipl. inž.

referent v Zveznem ministrstvu za kmetijstvo, regije in turizem

Članice in člani: dr. Monika **EDER-PAIER**

vodja oddelka v Zveznem ministrstvu za kmetijstvo, regije in turizem

Johann **WIEDNER,** dipl. inž.

vodja oddelka v Uradu Štajerske deželne vlade

Tanja **SCHRIEBL,** dipl. inž.

referentka v Uradu Štajerske deželne vlade

Strokovnjakinje in strokovnjaki:

mag. Barbara **FRIEHS**

vodja referata v Uradu Štajerske deželne vlade

Johann **LAMPL,** dipl. inž.

vodja oddelka za načrtovanje in inženiring, Energie Steiermark Green

Power GmbH

Zapisničarka: Brigitte **SKORIANZ**

referentka v Uradu Štajerske deželne vlade

Tolmač: mag. Franz **MANDELC**

Opazovalke in opazovalci /hrvaške strani:

Marija **PINTER**, dipl. oec.

vodja Oddelka za mednarodno sodelovanje, Uprava za vodno gospodarstvo in varstvo morja, Ministrstvo za gospodarstvo in trajnostni razvoj

Temu (29.) zasedanju predseduje dr. Mitja **BRICELJ,** sekretar na Ministrstvu za okolje in prostor Republike Slovenije.

Sklicuje se na svoje imenovanje za predsednika slovenske delegacije.

Avstrijsko delegacijo vodi dr. Konrad **STANIA**, dipl. inž., referent v Zveznem ministrstvu za kmetijstvo, regije in turizem Republike Avstrije.

Sklicuje se na svoje imenovanje za predsednika avstrijske delegacije.

Slovenska delegacija sporoča, da je Vlada Republike Slovenije uradni zapisnik 28. zasedanja Stalne slovensko-avstrijske komisije za Muro potrdila 5. novembra 2019.

Avstrijska delegacija sporoča, da je ministrski svet Republike Avstrije dne 11. decembra 2019 potrdil uradni zapisnik 28. zasedanja, ki je bil podpisan 9. oktobra 2019 v Altaussee.

**Dnevni red:**

1. **Izvedba sklepov 28. zasedanja komisije**
2. **Tekoče bilateralno usklajevanje**
   1. Poročilo o tekočem delu strokovnjakov Stalne slovensko-avstrijske komisije za

Muro

* 1. Sklepi o delu strokovnjakov Stalne slovensko-avstrijske komisije za Muro

1. **Strateške naloge**
   1. Konvencija o varstvu reke Donave
   2. Bilateralno sodelovanje za izvajanje vodne direktive EU
   3. Sodelovanje za izvajanje poplavne direktive EU
   4. Energetski interesi

**4. Razno**

4.1 Finančni obračun skupnih del

4.2 Projekt DriDanube (Drought Risk in the Danube Region)

4.3 Makroregionalne strategije EU

4.4 Vključevanje zainteresiranih strani v delo Komisije za Muro

4.5 Raba podzemne vode v mejnem območju

**5. Določitev časa in kraja naslednjega zasedanja**

**1. Izvedba sklepov 28. zasedanja komisije**

(2019: 1)

Komisija ugotavlja, da so bili sklepi, sprejeti na 28. zasedanju Stalne slovensko-avstrijske komisije, izvedeni, kot sledi:

K točki 1:

Tekoče zadeve so se nadaljevale v skladu z dosedanjimi sklepi komisije.

K točki 2:

K delu strokovnjakov Stalne slovensko-avstrijske komisije za Muro se navaja, kot sledi:

Točka 1.1:

Monitoring stanja voda je bil opravljen.

Točka 1.2:

Hidrološki podatki za leto 2018 so bili usklajeni 1. septembra 2020.

Strokovnjaki obeh strani so nadaljevali z deli za izboljšanje modela napovedovanja poplav na Muri. Delo na projektu CROSSRISK se je nadaljevalo.

Točka 1.3:

Nadaljeval se je monitoring poglabljanja mejne Mure in razvoja razširjenih odsekov. Naslednje kontrolne meritve na mejnem odseku Mure bodo izvedene pozimi 2021/22.

Točka 2.1.1.1:

Komisija se seznani, da so vzdrževalna dela na Muri, ki jih je sprejela s sklepom, v teku, in da bodo zaključena do konca 2020.

Točka 2.1.1.3:

Strokovnjaki usklajujejo potrebne aktivnosti za izvajanje adaptacije protipoplavnih nasipov in obrežnih zidov na območju Gornja Radgona–Lutverci/Radgona (Bad Radkersburg)–Halbenrain ob upoštevanju skupne časovnice izvedbe.

Točka 2.1.1.5:

Potekalo je usklajevanje del za prečkanje s plinovodom SOL – sanacijska dela. Ta točka dnevnega reda je zaključena.

Točka 2.1.1.7:

Usklajevanje predvidenih del za kolesarski most čez Muro v Šentilju-Murfeld poteka tekoče.

Točka 2.1.2.1:

Komisija se seznani, da so vzdrževalna dela na Kučnici, ki jih je sprejela s sklepom, v teku, in da bodo zaključena do konca leta 2020.

Točka 2.1.2.3:

Strokovnjaki obeh strani iščejo nadaljnje možnosti za realizacijo izvedbenega projekta glede vodnogospodarskega razvoja Kučnice.

Točka 2.1.4.2:

Strokovnjaki obeh strani so sodelovali pri projektu goMURra.

K točki 3 :

3.2 Strokovnjaki obeh strani sodelujejo pri vodni direktivi Evropske unije.

3.3 Strokovnjaki obeh strani sodelujejo pri poplavni direktivi Evropske unije.

3.4 Strokovnjaki obeh strani se medsebojno informirajo o stanju in načrtovanju energetske rabe Mure.

K točki 4:

4.4 Prvi Forum za Muro je bil 8. septembra 2020 v Radgoni (Bad Radkersburg).

K točki 5:

6. in 7. oktobra 2020 je bilo 29. zasedanje zaradi pandemije COVID-19 izvedeno kot videokonferenca.

**2. Tekoče bilateralno usklajevanje**

**2.1 Poročilo o tekočem delu strokovnjakov Stalne slovensko-avstrijske komisije za Muro**

(2019: 2.1)

V okviru bilateralnega sodelovanja sproti potekajo pogovori o usklajevanju na ravni strokovnjakov obeh strani. Rezultati teh pogovorov so zabeleženi v zapisnikih in vsebujejo tudi rezultate preiskav stanja voda.

Poleg tega je bil sestavljen seznam korespondenčnih služb obeh držav.

Komisija se seznani s tema zapisnikoma ter s seznamom korespondenčnih služb.

**2.2 Sklepi k delu strokovnjakov Stalne slovensko-avstrijske komisije za Muro**

(2019: 2.2)

Komisija na podlagi predloženega gradiva o delu strokovnjakov Stalne slovensko-avstrijske komisije za Muro sprejema naslednje sklepe:

Točka »1.1 Ocena stanja voda«:

* Komisija naroča strokovnjakom obeh strani, da nadaljujejo preiskave v skladu z dogovorjenim programom.

Točka »1.2 Hidrografija«:

* Komisija naroča strokovnjakom obeh strani, da nadaljujejo s tekočimi deli pri usklajevanju hidrografskih podatkov, vključno s suspendiranimi snovmi, kot tudi da uskladijo letne visokovodne konice pretokov Mure na celotnem mejnem odseku Mure.
* Komisija naroča strokovnjakom obeh strani, odgovornim za delovanje prognostičnega modela, da nadaljujejo s sprotnimi izboljšavami na modelu Mure, da v skladu s predlogom opravijo delo na projektu CROSSRISK in da na skupnih sestankih nadaljujejo z izmenjavo izkušenj.

Točka »1.3 Kontrolne meritve«:

* Komisija naroča strokovnjakom obeh strani, naj nadaljujejo z monitoringom poglabljanja mejne Mure in z razvojem razširjenih odsekov ter izvedejo javni razpis za meritve 2022 in 2025.
* Komisija naroča strokovnjakom obeh strani, da poskrbijo za naslednje kontrolne meritve v zimskih mesecih (obdobje nizke vode) 2021/2022.

Točka »2.1.1.1 Mejni odsek Mure, vzdrževalna dela«:

* Komisija naroča strokovnjakom obeh strani, da opravijo naslednja vzdrževalna dela za leto 2021:
* nega obrežne zarasti in košnja:

večkratna košnja vzdolžnih obrežnih poti in obrežnih območij, zatiranje sestojev neofitov vzdolž celotnih obrežnih poti, sanacija obrežnih območij

* nega drevesne zarasti:

od km 118,100 do km 125,200 odstranitev polomljenih dreves kot tudi obrezovanje vzdolžnih in vzdrževalnih poti

* vzdrževanje:

vzdrževanje oziroma sanacijska dela na brežinah od km 121,600 do km 121,900

Točka »2.1.1.3 Adaptacija protipoplavnih nasipov in obrežnih zidov v območju Gornja Radgona-Lutverci/Radgona (Bad Radkersburg)-Halbenrain«:

* Komisija se seznani s sporočili in naroča pristojnim lokalnim strokovnjakom obeh strani, da uskladijo izvedbo ukrepov.

Točka »2.1.1.7 Kolesarski most čez Muro v Šentilju-Murfeld«:

* Komisija se seznani s sporočilom in naroča strokovnjakom obeh strani, da se uskladijo za odobritev projekta.

Točka »2.1.2.1 Kučnica in vzdrževalna dela«:

* Komisija naroča strokovnjakom obeh strani, da opravijo naslednja vzdrževalna dela za leto 2021:
* Dvakratna košnja desne brežine od km 1,025 do km 22,121. S tem ukrepom se izboljša celotni visokovodni odtok in omogoči rast novih drevnin.
* Nega drevnin obstoječe obrežne zarasti v območju javnega vodnega dobra vzdolž Kučnice od km 1,025 do km 22,121.
* Utrditev oziroma popravilo vzdolžne poti na javnem vodnem dobru z gramozom na dolžini okrog pribl. 8 km.
* Vzdrževanje oziroma sanacija brežine v območju od km 4,000 do km 6,000.

Točka »2.1.2.2 Vodnogospodarski razvoj Kučnice«:

* Komisija se seznani s sporočilom in naroča strokovnjakom obeh strani, da še naprej iščejo nadaljnje možnosti za realizacijo usklajenega izvedbenega projekta na Kučnici.

Točka »2.1.4 Programi, sofinancirani s strani EU«:

* Komisija se seznani s poročili o projektih, sofinanciranih s strani EU.

**3. Strateške naloge**

**3.1 Konvencija o varstvu reke Donave**

(2019: 3.1)

Komisija pozdravlja in podpira sodelovanje strokovnjakov obeh strani v organih Mednarodne komisije za varstvo reke Donave (ICPDR), posebno pri izvajanju vodne direktive EU, poplavne direktive EU in Strategije EU za Podonavje.

Posebna pozornost bo namenjena pripravi naslednjega načrta upravljanja in predlogom za zaščito jesetrovk.

**3.2 Bilateralno sodelovanje za izvajanje vodne direktive EU**

(2019: 3.2)

Slovenska stran poroča, da potekajo aktivnosti za pripravo načrtov upravljanja voda za naslednje načrtovalsko obdobje 2021–2027.

V mesecu avgustu 2020 je bil objavljen dokument »Pomembne zadeve upravljanja voda na vodnih območjih Donave in Jadranskega morja«. Prav tako avgusta 2020 je bil objavljen tudi dokument »Predhodni program ukrepov za 12 posameznih snovi, ki so s predpisom, ki ureja stanje površinskih voda, uvrščene na seznam kemijskih parametrov«.

Dokumenti za pripravo Načrtov upravljanja voda so objavljeni na spletni strani <https://www.gov.si/teme/nacrt-upravljanja-voda-na-vodnih-obmocjih/>

Avstrijska stran poroča, da je v teku izvajanje ukrepov avstrijskega nacionalnega načrta upravljanja voda in proces načrtovanja tretjega nacionalnega načrta upravljanja voda.

Komisija ugotavlja, da bi bilo primerno uskladiti lokacije in kilometrino obmejnih voda. Naroča strokovnjakom obeh strani:

* + dr. Christian MAIER, [christian.maier@bgld.gv.at](mailto:christian.maier@bgld.gv.at), Urad Gradiščanske deželne vlade
  + Wolfgang NEUKAM, [wolfgang.neukam@stmk.gv.at](mailto:wolfgang.neukam@stmk.gv.at), Urad Štajerske deželne vlade
  + dr. Dunja Zupan-Vrenko, [dunja.zupan-vrenko@gov.si](mailto:dunja.zupan-vrenko@gov.si@gov.si), Direkcija RS za vode
  + Robert GRNJAK, [robert.grnjak@gov.si](mailto:robert.grnjak@gov.si), Ministrstvo za okolje in prostor, Sektor za upravljanje voda,

da sodelujejo.

Komisija se seznani s tem sporočilom in naroča strokovnjakom obeh strani, da nadaljujejo s sodelovanjem v tej zadevi.

* 1. **Sodelovanje za izvajanje poplavne direktive EU**

(2019: 3.3)

Slovenska stran poroča, da so pripravljene karte poplavne nevarnosti in karte poplavne ogroženosti za območja pomembnega vpliva poplav na mednarodnem porečju Mure. V zvezi s pripravo kart slovenska stran poroča, da je uspešno izmenjala vse potrebne podatke z avstrijsko stranjo.

V Sloveniji so karte poplavne nevarnosti in karte poplavne ogroženosti za vsa območja pomembnega vpliva poplav objavljene v okviru Atlasa voda, ki se nahaja na povezavi <https://gisportal.gov.si/atlasvoda>. Trenutno povezava ne deluje, ker je v procesu migracija spletnih strani MOP in njegovih organov v sestavni na drugo spletno mesto. Prav tako v Sloveniji poteka prenova in poenotenje celostne grafične podobe kart poplavne nevarnosti in kart poplavne ogroženosti.

Slovenska stran prav tako poroča, da je bilo pripravljeno Poročilo o izvajanju negradbenih in gradbenih protipoplavnih ukrepov iz Načrta zmanjševanja poplavne ogroženosti 2017–2021 za obdobje 2017–2019. V tem poročilu je posebej izpostavljeno odlično sodelovanje med predstavniki Dežele Štrajerske na avstrijski strani in predstavniki Ministrstva za okolje in prostor Republike Slovenije (npr. projekta goMURra, CROSSRISK).

Avstrijski strokovnjaki poročajo, da je bila v sklopu 2. cikla poplavne direktive EU (2007/60/ES) decembra 2018 zaključena predhodna ocena poplavne ogroženosti in decembra 2019 zaključena izdelava kart poplavne nevarnosti in poplavne ogroženosti. Poročilo je bilo pravočasno posredovano Evropski komisiji. Na podlagi obeh navedenih korakov se trenutno pripravlja osnutek načrta obvladovanja poplavne ogroženosti. Načrt bo v nadaljevanju dan v javno posvetovanje za obdobje šestih mesecev. Objavljen naj bi bil decembra 2021.

Izmenjava izkušenj med slovenskimi in avstrijskimi strokovnjaki je potekala v okviru bilateralnih projektov EU in na srečanju mednarodnih delovnih skupin in odborov (ICPDR FP-EG in CIS Working Group on Floods).

Komisija se seznani s tem sporočilom in naroča strokovnjakom obeh strani, da nadaljujejo s sodelovanjem v tej zadevi.

* 1. **Energetski interesi**

(2019: 3.4)

Avstrijska stran v zvezi z energetskimi interesi poroča, da so predstavniki družb Energie Steiermark in Verbund Hydropower GmbH (VHP) predsednika avstrijske delegacije pisno obvestili, da je s strani teh dveh podjetij od 27. zasedanja Stalne slovensko-avstrijske komisije za Muro glede energetske izrabe skupnega čezmejnega odseka na območju obstoječega objekta Ceršak, ki ga je treba sanirati, kot tudi glede možnega sodelovanja, stanje nespremenjeno. Ocena glede gradnje hidroelektrarne na tem odseku je odvisna predvsem od aktivnosti slovenske strani. Izključna energetska izraba tega mejnega odseka s strani Slovenije še vedno ni v interesu teh dveh družb za oskrbo z energijo. Družbi sta na voljo za nadaljnje pogovore o sodelovanju.

Slovenska stran poroča, da je Vlada Republike Slovenije sprejela 28. februarja 2020 Nacionalni energetski in podnebni načrt (NEPN), ki velja do leta 2030. Republika Slovenija ta čas v nobenem veljavnem strateškem dokumentu nima izraženega interesa za energetsko izkoriščanje reke Mure, vendar bo ta vsebina ponovno obravnavana v Energetskem konceptu Slovenije (EKS), ki bo izdelan najkasneje v roku prihodnjih dveh letin bo predvideval razvoj energetike do 2050.

Komisija se je seznanila s tem sporočilom in ugotavlja, da je stabilnost jezu v Ceršaku v tem trenutku še vedno zagotovljena, vendar jo je treba še nadalje spremljati. Ta zadeva bo predana v nadaljnjo obravnavo lokalnim vodnogospodarskim strokovnjakom.

**3.5 INTERREG Slovenija-Avstrija 2021–2027**

Obe strani ugotavljata, da z vidika bilateralnega sodelovanja na področju vodnega gospodarstva v okviru Komisije za Muro pozdravljata naslednja tematska težišča v obdobju 2021–2027 za projekte evropskega teritorialnega sodelovanja (INTERREG Slovenija-Avstrija):

- obvladovanje poplavne ogroženosti z negradbenimi in gradbenimi protipoplavnimi ukrepi

- izboljšave na področju hidromorfološkega stanja voda

- izboljšanje in ohranitev dobrega ekološkega stanja voda

- upravljanje količin voda za varno oskrbo z vodo in pridelavo hrane.

**4. Razno**

**4.1 Finančni obračun skupnih del**

(2019: 4.1)

Komisija ugotavlja, da po 28. zasedanju Stalne slovensko-avstrijske komisije za Muro ne obstaja potreba po bilateralnem finančnem obračunu del.

**4.2 Projekt DriDanube (Drought Risk in the Danube Region)**

(2019: 4.2)

Obe strani ugotavljata, da zaradi omejitev kot posledice pandemije COVID-19 leta 2020 ni prišlo do izmenjave izkušenj, ki se zato časovno prestavi in načrtuje za leto 2021.

**4.3 Makroregionalne strategije EU**

(2019: 4.3)

Slovenska stran sporoča, da je 1. junija 2020 prevzela predsedovanje Jadransko-jonski strategiji EU (EUSAIR). Cilj slovenskega predsedovanja je ustvarjanje sinergije med Podonavjem, Alpami in Jadranom/Jonijo. Za te cilje je Slovenija v sodelovanju z EK in INTERACT organizirala delavnico "Priložnosti evropskega zelenega dogovora za makroregije" (Izola, 21.–22. september. 2020). Slovenija je zaključke te delavnice že prenesla Mednarodni komisiji za Savski bazen. Namen tega je priprava vloge za prijavo čezmejnega projekta v porečju Save na razpis Evropski zeleni dogovor. Slovenija bo rezultate predsedovanja EUSAIR predstavila maja 2021 na EUSAIR forumu v Portorožu, kamor vabi tudi avstrijsko stran. Obe strani bosta skupaj predstavili dosežke Komisije za Muro in pomen Foruma za Muro v mednarodnem povodju.

**4.4 Vključevanje zainteresiranih strani v delo Komisije za Muro**

(2019: 4.4)

Obe strani ugotavljata, da je 8. septembra 2020 v Radgoni (Bad Radkersburg) potekal prvi Forum za Muro. Sodelovali so številni zainteresirani. Predstavljene so bile trenutne aktivnosti Komisije za Muro. Izraženi pomisleki zainteresiranih strani so bili zapisani in podrobno obravnavani na zasedanju podkomisije. Zainteresirane strani bodo o teh rezultatih obveščene in vabljene k nadaljnjemu sodelovanju.

Naslednji Forum za Muro bo v Sloveniji 14. septembra 2021 v Murski Soboti.

**4.5 Raba podzemne vode v mejnem območju**

(2019: 4.5)

Komisija ugotavlja, da je bil projekt SI-MUR-AT zaključen. Morebitne nadaljnje raziskave bodo po potrebi obravnavane v okviru aktivnosti podkomisije. Zadeva je zaključena in se umakne z dnevnega reda.

**5. Določitev časa in kraja naslednjega zasedanja**

(2019: 5)

Avstrijska delegacija je kot gostiteljica naslednjega zasedanja predlagala, da bo 30. zasedanje Komisije 5. in 6. oktobra 2021 v Avstriji.

Za pripravo bo od 14. do 16. septembra 2021 v Sloveniji potekal Forum za Muro in sestanek podkomisije.

Ta uradni zapisnik je sestavljen v slovenskem in nemškem jeziku. Obe besedili sta enako verodostojni. Vsaka delegacija prejme po en izvod uradnega zapisnika.

za slovensko delegacijo: za avstrijsko delegacijo:

dr. Mitja **BRICELJ** dr. Konrad **STANIA**, dipl. inž.

**PRILOGA:**

**Mnenje hrvaških opazovalcev:**

Predstavnica Hrvaške se zahvaljuje za vabilo na 29. zasedanje Stalne slovensko-avstrijske komisije za Muro in se veseli nadaljnjega sodelovanja na prihodnjih zasedanjih, kot je že doslej usklajena praksa.